

**ข่าวประชาสัมพันธ์**

**Krungthai Private Banking จัดเอ็กซ์คลูซีฟ กาล่าดินเนอร์ “The Endless Legacy” ส่งต่อความมั่งคั่งจากรุ่นสู่รุ่น อย่างไม่สิ้นสุด”**

**คุณไกรฤทธิ์ อุชุกานนท์ชัย** รองประธานกรรมการธนาคาร ประธานกรรมการบริหาร และประธานกรรมการกำกับดูแลความเสี่ยง และ **คุณสุริพงษ์ ตันติยานนท์** ประธานผู้บริหาร Retail Banking, **คุณรวินทร์ บุญญานุสาสน์** ผู้บริหารสายงานสายงานธุรกิจตลาดเงินตลาดทุน และคณะผู้บริหารธนาคารกรุงไทย
ได้ให้การต้อนรับลูกค้า Krungthai Private Banking ทายาทที่เข้าร่วมงาน "The Endless Legacy ส่งต่อความมั่งคั่งอย่างไม่สิ้นสุด"ตอกย้ำนโยบายของธนาคารเรื่องการส่งต่อความมั่งคั่งจากรุ่นสู่รุ่นอย่างต่อเนื่อง เสริมสร้างมิตรภาพและความสัมพันธ์ที่ดีระหว่างลูกค้า และทายาท ได้ใช้เวลาช่วงเทศกาลแห่งความสุขในเดือนธันวาคมร่วมกัน ณ โรงแรมชั้นนำแห่งใหม่ใจกลางกรุงเทพมหานคร ในวันพฤหัสที่ 12 ธันวาคม 2567 ณ
โรงแรมเดอะริทซ์ คาร์ลตัน กรุงเทพฯ ที่ผ่านมา

 ภายในงานกาล่าดินเนอร์สุดหรู ที่จัดสำหรับลูกค้าคนพิเศษ เพื่อส่งมอบประสบการณ์สุดเอ็กซ์คลูซีฟ ทั้งด้านบริหารจัดการทางการเงินและการลงทุน รวมถึงการต่อยอดและส่งต่อความมั่งคั่งไปยังทายาทธุรกิจรุ่นต่อรุ่นได้อย่างไร้รอยต่อ จัดเต็มความรู้ผ่าน Exclusive Talk เจาะลึกแนวโน้มเศรษฐกิจและโอกาสการลงทุน
ปี 2568 โดย คุณประมุข มาลาสิทธิ์ Head of Krungthai CIO (Krungthai Chief Investment Office) เพื่อต่อยอดความมั่งคั่ง สร้างความมั่นคงทางการเงินในระยะยาว และร่วมดื่มด่ำกับมื้ออาหารสุดหรูแบบ Fine Dining จากห้องอาหาร DUET by DAVID TOUTAIN เชฟมิชลินสตาร์ 2 ดาว พร้อมเพลิดเพลินไปกับ Exclusive Concert จาก “ไอซ์ ศรัณยู” ศิลปินชั้นแนวหน้าที่มามอบความสุขให้กับผู้ร่วมงาน

ธนาคารกรุงไทย มุ่งมั่นนำเทคโนโลยีและนวัตกรรมมาพัฒนาบริการด้านการลงทุน ต่อยอดความร่วมมือกับพันธมิตรระดับโลก นำเสนอโซลูชันทางการเงินและการลงทุนที่ดีที่สุดให้กับลูกค้า Private Banking คนพิเศษ ทั้งด้านที่ปรึกษาการลงทุนส่วนบุคคล การจัดสรรพอร์ตลงทุน กลยุทธ์การจับจังหวะตลาดเพื่อเพิ่มผลตอบแทน และบริการด้านบทวิเคราะห์ โดยทีมผู้เชี่ยวชาญที่ช่วยให้การบริหารสินทรัพย์ของลูกค้าเติบโตอย่างมีประสิทธิภาพ ส่งต่อความมั่งคั่งจากรุ่นสู่รุ่นอย่างไม่สิ้นสุด ตามแนวคิด “นวัตกรรมสร้างคุณค่า ตอบโจทย์ลูกค้า สู่ความยั่งยืน”

**ทีม Marketing Strategy**

**20 ธันวาคม 2567**